Publication: Magyar Közlöny
Issue: MK-2003-119 (Year: 2003, Number: 119)
Era: 1990-2004
Section: A 28/2003. (X. 18.) OM rendelet 1. számú melléklete
Paragraph Index: 454

5. Promóció és értékesítés elõkészítése A szakember legyen képes — együttmûködni a marketing és az értékesítési részleg munkatársaival, hogy minél jobban és naprakészen ismerje a termékeket, szolgáltatásokat; — saját élményt szerezni a vállalat termékeivel, szolgáltatásaival kapcsolatban, hogy minél hitelesebben tudja képviselni azokat; — nyomon követni és elemezni az éppen futó akciós ajánlatokat; — számon tartani a vállalat ügyfélkörét, fontosabb ügyfélcsoportjait; — megszólítani az ügyfeleket, megismerni és alkalmazni az érdeklõdés, a figyelem felkeltésének technikáit; — meggyõzõen érvelni, az elõnyös tulajdonságokat kiemelni, kifogásokat kezelni, figyelni és értelmezni az ügyfelek reakcióit; — hostessként közremûködni termékbemutatókon, kiállításokon, rendezvényeken.

Source: https://magyarkozlony.hu/hivatalos-lapok/ca38505e49e07941a98497f097f04936d9f5194b/dokumentumok/89f72cc36d3d4f1676edb90e0b2cff22bb805fb4/letoltes